
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3172 

26 Νοεμβρίου 2014 


ΑΠΟΦΑΣΕΙ Σ 

Αριθ. 4.31879/ΟΙΚ.3.1604 

Προώθηση της απασχόλησης μέσω προγραμμάτων 
κοινωφελούς χαρακτήρα έτους 2014-2015. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ ΗΛΕΚΤΡΟΝΙΚΗΣ 
ΔΙΑΚΥΒΕΡΝΗΣΗΣ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Το άρθρο 90 του «Κώδικα για την Κυβέρνηση και τα 
Κυβερνητικά όργανα» που κυρώθηκε με το άρθρο πρώτο 
του Π.Δ. 63/2005 (ΦΕΚ 98/Α), όπως ισχύει. 

2. Το άρθρο 4 του Π.Δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών». 

3. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών». 

4. Την υπ’ αριθμ. Υ48/9.7.2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρω¬ 
τή Υπουργού Οικονομικών Χρήστου Σταϊκούρα» (ΦΕΚ 
2105/Β). 

5. Το ΠΔ 89/2014 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών (Α/134) και Π.Δ 158/2014(Α/240). 

6. Την υπ’ αριθμ. οικ. 24330 (ΦΕΚ Β' 2664/08.10.2014) 
Απόφαση «Ανάθεση αρμοδιοτήτων στην Υφυπουργό 
Διοικητικής Μεταρρύθμισης και Ηλεκτρονικής Διακυ¬ 
βέρνησης Παρασκευή Χριστοφιλοπούλου». 

7. Την με αριθμ. οικ. 38440/7537 (Φ.Ε.Κ. Β' 2972/4.11.2014) 
απόφαση «Καθορισμός Αρμοδιοτήτων των Υφυπουρ¬ 
γών Εργασίας, Κοινωνικής Ασφάλισης και Πρόνοιας 
Βασιλείου Κεγκέρογλου, Αντωνίου Μπέζα και Ιωάννη 
Πλακιωτάκη». 

8. Την με αρ. πρωτ. 15980/Δ1.5161/01-09-2011 (ΦΕΚ 295/ 
Υ.Ο.Δ.Δ./01-09-2011) Κοινή Απόφασης του Πρωθυπουργού 
και του Υπουργού Εργασίας και Κοινωνικής Ασφάλισης 
σχετικά με το διορισμό της Γενικής Γραμματέως Δια¬ 
χείρισης Κοινοτικών και άλλων Πόρων. 

9. Την με αριθμ. οικ. 25568/110/29-7-2013 (ΦΕΚ 1877/Β/ 
31-07-2013) απόφαση του Υπουργού Εργασίας, Κοινωνι¬ 


κής Ασφάλισης και Πρόνοιας, με θέμα «Μεταβίβαση αρ¬ 
μοδιοτήτων του Υπουργού Εργασίας, Κοινωνικής Ασφά¬ 
λισης και Πρόνοιας στο Γ ενικό Γ ραμματέα Διαχείρισης 
Κοινοτικών και άλλων Πόρων, στους Προϊσταμένους των 
Ειδικών Υπηρεσιών και σε Προϊσταμένους Μονάδων». 

10. Το Ν. 3614/2007 (ΦΕΚ 267/Α) «Διαχείριση, έλεγχος 
και εφαρμογή αναπτυξιακών παρεμβάσεων για την προ¬ 
γραμματική περίοδο 2007-2013» και ιδίως το άρθρο 10 
παράγραφος 5 αυτού, όπως τροποποιήθηκε με το Ν. 
3840/2010 (ΦΕΚ 53/Α) «Αποκέντρωση, απλοποίηση και 
ενίσχυση της αποτελεσματικότητας των διαδικασιών 
του Εθνικού Στρατηγικού Πλαισίου Αναφοράς (ΕΣΠΑ) 
2007 - 2013 και άλλες διατάξεις». 

11. Την Απόφαση του Πρωθυπουργού με αριθμό 
2876/2009 (ΦΕΚ 2234/Β) «Αλλαγή τίτλου Υπουργείων». 

12. Το Π.Δ. 118/2013 (ΦΕΚ 152/Α/25-6-2013) για τη μετο- 
νομασία του Υπουργείου Ανάπτυξης, Ανταγωνιστικό¬ 
τητας, Υποδομών, Μεταφορών και Δικτύων σε Υπουρ¬ 
γείο Ανάπτυξης και Ανταγωνιστικότητας ως και την 
υπ’ αριθμ. 54169/31.10.2014 απόφαση για την ανάθεση 
αρμοδιοτήτων στους Υφυπουργούς Ανάπτυξης και 
Ανταγωνιστικότητας (Β’/ 2944) 

13. Το Π.Δ. 189/2009 (ΦΕΚ 221/Α) «Καθορισμός και ανα¬ 
κατανομή αρμοδιοτήτων των Υπουργείων», όπως ισχύει. 

14. Το Π.Δ. 178/2000 (ΦΕΚ 165/Α) «Οργανισμός του 
Υπουργείου Εθνικής Οικονομίας», όπως ισχύει. 

15. Το Π.Δ. 81/2002 (ΦΕΚ 57/Α) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών», όπως ισχύει. 

16. Το Π.Δ. 368/1989 (ΦΕΚ 163/Α) «Οργανισμός του 
Υπουργείου Εργασίας», όπως ισχύει. 

17. Το Π.Δ. 475/1993 (ΦΕΚ 205/Α) «Σύσταση Γενικής 
Γραμματείας Απασχόλησης και Διαχείρισης Κοινοτικών 
Πόρων στο Υπουργείο Εργασίας» η οποία μετονομάσθη¬ 
κε με το άρθρο 18 του Ν. 2224/1994 (ΦΕΚ 112/Α) σε Γ ενική 
Γραμματεία Διαχείρισης Κοινοτικών και Αλλων Πόρων. 

18. Το άρθρο 16 του Ν. 1518/1985 (ΦΕΚ 30/Α) «Καταβολή 
της σύνταξης των δημοτικών και κοινοτικών υπαλλήλων 
και υπαλλήλων Ν.Π.Δ.Δ. καθώς και της χορηγίας των 
δημάρχων και προέδρων κοινοτήτων από το δημόσιο 
ταμείο και άλλες διατάξεις». 

19. Το Ν. 2190/1920 «Περί ανωνύμων εταιρειών», όπως 
τροποποιήθηκε με τον Ν. 3604/2007 (ΦΕΚ 189/Α) «Ανα¬ 
μόρφωση και τροποποίηση του κωδικοποιημένου νόμου 

2190/1920 “Περί ανωνύμων εταιρειών” και άλλες διατά¬ 
ξεις» και ισχύει. 

20. Τον Ν. 3463/2006 (ΦΕΚ 114/Α) «Κύρωση του Κώδικα 
Δήμων και Κοινοτήτων», όπως ισχύει. 

21. Τον Ν. 3852/2010 (ΦΕΚ 87/Α) «Νέα αρχιτεκτονική της 
αυτοδιοίκησης και της αποκεντρωμένης διοίκησης- Πρό¬ 
γραμμα Καλλικράτης», όπως ισχύει, και τις εκδιδόμενες 
κατ' εξουσιοδότησή του σχετικές κανονιστικές πράξεις 
και εγκυκλίους. 

22. Τον Ν. 3386/2005 (ΦΕΚ 212/Α) «Είσοδος, διαμονή και 
κοινωνική ένταξη υπηκόων τρίτων χωρών στην Ελληνική 
Επικράτεια», όπως ισχύει. 

23. Το Ν.Δ. 356/1974 (ΦΕΚ 90/Α) «Περί Κώδικος Εισπρά- 
ξεως Δημοσίων Εσόδων», όπως ισχύει και το Ν.Δ 496/ 
1974 «Περί λογιστικού των Νομικών Προσώπων Δημοσίου 
Δικαίου». 

24. Το Π.Δ. 186/1992 (ΦΕΚ 84/Α) «Κώδικας Βιβλίων και 
Στοιχείων», όπως ισχύει. 

25. Τον Ν. 2362/1995 (ΦΕΚ 247/Α) «Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις», όπως ισχύει και ειδικότερα τα άρθρα 60 
και 22. 

26. Τον Ν. 2190/1994 (ΦΕΚ 28/Α) «Σύσταση ανεξάρτητης 
αρχής για την επιλογή προσωπικού και ρύθμιση θεμά¬ 
των διοίκησης» όπως ισχύει. 

27. Τον Ν. 3812/2009 (ΦΕΚ 234/Α) «Αναμόρφωση συ¬ 
στήματος προσλήψεων στο δημόσιο τομέα και άλλες 
διατάξεις», όπως ισχύει. 

28. Τον Ν. 2956/2001 (ΦΕΚ 258/Α) «Αναδιάρθρωση ΟΑΕΔ 
και άλλες διατάξεις», όπως ισχύει. 

29. Το άρθρο 29 του Ν.1262/1982 (ΦΕΚ/Α/70/16.6.1982) 
«Παροχή κινήτρων ενίσχυσης της οικονομικής και πε¬ 
ριφερειακής ανάπτυξης της χώρας και τροποποίηση 
συναφών διατάξεων». 

30. Το άρθρο 18 του Ν. 3833/2010 (ΦΕΚ 40/Α) Προστα¬ 
σία της εθνικής οικονομίας - Επείγοντα μέτρα για την 
αντιμετώπιση της δημοσιονομικής κρίσης. 

31. Τον Κανονισμό (ΕΚ) 1083/2006 του Συμβουλίου της 
11ης Ιουλίου 2006 περί καθορισμού γενικών διατάξεων 
για το Ευρωπαϊκό Ταμείο Περιφερειακής Ανάπτυξης, 
το Ευρωπαϊκό Κοινωνικό Ταμείο και το Ταμείο Συνοχής 
και την κατάργηση του Κανονισμού (ΕΚ) αριθ. 1260/1999, 
όπως ισχύει. 

32. Τον Κανονισμό (ΕΚ) 1081/2006 του Ευρωπαϊκού 
Κοινοβουλίου και του Συμβουλίου της 5ης Ιουλίου 2006 
«για το Ευρωπαϊκό Κοινωνικό Ταμείο και την κατάργηση 
του Κανονισμού (ΕΚ) αριθ. 1784/1999», όπως ισχύει. 

33. Τον Κανονισμό (ΕΚ) 1828/2006 της Επιτροπής της 
8ης Δεκεμβρίου 2006 για τη θέσπιση κανόνων σχετικά 
με την Εφαρμογή του Κανονισμού (ΕΚ) αριθ. 1083/06 
του Συμβουλίου περί καθορισμού γενικών διατάξεων 
για το ΕΤΠΑ, το ΕΚΤ και το Ταμείο Συνοχής και του 
Κανονισμού (ΕΚ) 1080/06 του Ευρωπαϊκού Κοινοβουλίου 
και του Συμβουλίου για το Ευρωπαϊκό Ταμείο Περιφε¬ 
ρειακής Ανάπτυξης, όπως ισχύει. 

34. Τον Κανονισμό (ΕΚ) αριθ. 1303/2013 του Ευρωπα¬ 
ϊκού Κοινοβουλίου και του Συμβουλίου της 17ης Δε¬ 
κεμβρίου 2013 περί καθορισμού κοινών διατάξεων για 
το Ευρωπαϊκό Ταμείο Περιφερειακής Ανάπτυξης, το 
Ευρωπαϊκό Κοινωνικό Ταμείο, το Ταμείο Συνοχής, το 


Ευρωπαϊκό Γεωργικό Ταμείο Αγροτικής Ανάπτυξης και 
το Ευρωπαϊκό Ταμείο Θάλασσας και Αλιείας και περί 
καθορισμού γενικών διατάξεων για το Ευρωπαϊκό Τα¬ 
μείο Περιφερειακής Ανάπτυξης, το Ευρωπαϊκό Κοινωνικό 
Ταμείο, το Ταμείο Συνοχής και το Ευρωπαϊκό Ταμείο 
Θάλασσας και Αλιείας και για την κατάργηση του κα¬ 
νονισμού (ΕΚ) αριθ. 1083/2006, όπως ισχύει. 

35. Τον Κανονισμό (ΕΚ) αριθ. 1304/2013 του Ευρωπαϊ¬ 
κού Κοινοβουλίου και του Συμβουλίου της 17ης Δεκεμ¬ 
βρίου 2013 «για το Ευρωπαϊκό Κοινωνικό Ταμείο και την 
κατάργηση του Κανονισμού (ΕΚ) αριθ. 1081/2006 του 
Συμβουλίου», όπως ισχύει. 

36. Την με αριθμό 7725/28.03.2007 Απόφαση της Ευρω¬ 
παϊκής Επιτροπής περί έγκρισης του Εθνικού Στρατηγι¬ 
κού Πλαισίου Αναφοράς (Κωδικός ΘΘΙ 2007ΘΒ16υΝδ001). 

37. Την με αριθμό 0/2007/5534-12.11.2007 Απόφαση της 
Ευρωπαϊκής Επιτροπής για την έγκριση του Επιχειρησι¬ 
ακού Προγράμματος «Ανάπτυξη Ανθρώπινου Δυναμικού 
2007-2013» του Υπουργείου Απασχόλησης και Κοινωνι¬ 
κής Προστασίας (Κωδικός ΟΟΙ 20070Β051ΙΡ0001), όπως 
ισχύει. 

38. Την με αριθμό 36952/1275/08 (ΦΕΚ 986/Β) Κοινή Από¬ 
φαση των Υπουργών Εσωτερικών, Οικονομίας και Οικο¬ 
νομικών και Απασχόλησης και Κοινωνικής Προστασίας 
για την Τροποποίηση της με αριθμό 107900/16.03.2001 
όμοιας Απόφασης, ως ίσχυε, με σκοπό την αναδιάρ¬ 
θρωση της Ειδικής Υπηρεσίας Συντονισμού και Παρα¬ 
κολούθησης Δράσεων Ευρωπαϊκού Κοινωνικού Ταμείου, 
σύμφωνα με το άρθρο 5 του Ν. 3614/2007, όπως ισχύει 

39. Την με αριθμό 25253/2235/08 (ΦΕΚ 603/Β) Κοινή 
Απόφαση των Υπουργών Εσωτερικών, Οικονομίας και Οι¬ 
κονομικών και Απασχόλησης και Κοινωνικής Προστασί¬ 
ας για την Τροποποίηση της με αριθμό 118267/14.12.2000 
όμοιας Απόφασης, ως ίσχυε, περί Σύστασης και Λειτουρ¬ 
γίας Ειδικής Υπηρεσίας Διαχείρισης Επιχειρησιακού 
Προγράμματος “ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ 
ΚΑΤΑΡΤΙΣΗ”, με σκοπό την αναδιάρθρωσή της, σύμφωνα 
με τις διατάξεις του Ν. 3614/2007, όπως ισχύει. 

40. Την από 20-6-2008 2η απόφαση με την γραπτή 
διαδικασία της Επ. Παρακολούθησης του Ε.Π. «Ανάπτυ¬ 
ξη Ανθρώπινου Δυναμικού», με την οποία εγκρίθηκαν 
τα εξειδικευμένα κριτήρια ένταξης των πράξεων του 
Θεματικού Αξονα Προτεραιότητας 3, Κατηγορία Πα¬ 
ρέμβασης 2. 

41. Την με αριθμό 14053/ΕΥΣ1749/27.03.2008 (ΦΕΚ 
540/Β) Απόφαση του Υπουργού Οικονομίας και Οικο¬ 
νομικών «Υπουργική Απόφαση Συστήματος Διαχείρισης», 
όπως ισχύει. 

42. Το Εγχειρίδιο Διαδικασιών Διαχείρισης και Ελέγ¬ 
χου των Επιχειρησιακών Προγραμμάτων του ΕΣΠΑ. 

43. Το ισχύον θεσμικό και κανονιστικό πλαίσιο, εθνι¬ 
κό και κοινοτικό, που αναφέρεται στην υλοποίηση και 
διαχείριση προγραμμάτων. 

44. Την ισχύουσα φορολογική νομοθεσία και ιδίως τις 
διατάξεις του ΚΦΑΣ. 

45. Τον Κανονισμό Ασφάλισης ΙΚΑ-ΕΤΑΜ, όπως τρο¬ 
ποποιήθηκε και ισχύει, και τον Κανονισμό Ασφάλισης 
των Τομέων του Ε.Τ.Α.Α. 

46. Το Ν.3996/2011 (ΦΕΚ 170/05.08.2011) «Αναμόρφωση 
του Σώματος Επιθεωρητών Εργασίας, ρυθμίσεις θεμά¬ 
των κοινωνικής ασφάλισης και άλλες διατάξεις». 

47. Τη με αρ. 28153/126/20.08.2013 (ΦΕΚ 2163/30.08.2013) 
Υπουργική Απόφαση «Τροποποίηση και συμπλήρωση 
της υπ’ αριθμ. 5072/6/25.2.2013 απόφασης (ΦΕΚ 449/Β7 
25.2.2013) του Υπουργού Εργασίας, Κοινωνικής Ασφάλι¬ 
σης και Πρόνοιας περί επανακαθορισμού των όρων και 
προϋποθέσεων ηλεκτρονικής υποβολής στοιχείων για 
θέματα αρμοδιότητας του Σώματος Επιθεώρησης Εργα¬ 
σίας (ΣΕΠΕ) και Οργανισμού Απασχολήσεως Εργατικού 
Δυναμικού (ΟΑΕΔ) όπως ορίζουν οι υποπαράγραφοι ΙΑ. 
10,11,12,13 και 14 του άρθρου πρώτου του Ν. 4093/2012», 
όπως ισχύει. 

48. Τον Κώδικα Κατάστασης Δημοσίων Πολιτικών Δι¬ 
οικητικών Υπαλλήλων και Υπαλλήλων Ν.Π.Δ.Δ. (Ν.3528 
- ΦΕΚ 26/Α/9-2-2007) και τον Κώδικα Κατάστασης Δη¬ 
μοτικών και Κοινοτικών Υπαλλήλων, (Ν.3584 - ΦΕΚ 143/ 
Α/28-6-2007), όπως τροποποιήθηκαν και ισχύουν. 

49. Την παρ.1 του άρθρου 4 της ΠΥΣ 33/2006 (Α'280), 
όπως ισχύει. 

50. Τη με αριθμ. 5072/6/25.2.2013 ΥΑ (ΦΕΚ 449/Β/ 
25-2-2013), όπως τροποποιήθηκε και ισχύει. 

51. Το με αρ. 0(2014) 3542 ΐίηειΙ/23.5.2014 εγκεκριμέ¬ 
νο από την Ευρωπαϊκή Επιτροπή «Σύμφωνο Εταιρικής 
Σχέσης (Εταιρικό Σύμφωνο για το Πλαίσιο Ανάπτυξης) 
2014-2020». 

52. Την ανάγκη καθορισμού των όρων και των προϋ¬ 
ποθέσεων για την επιλογή, παρακολούθηση, εκτέλεση, 
έλεγχο και κάθε άλλη αναγκαία λεπτομέρεια για την 
υλοποίηση της πράξης που αφορά στην πράξη «Προώ¬ 
θηση στην Απασχόληση μέσω Προγραμμάτων Κοινω¬ 
φελούς Χαρακτήρα». 

53. Την ανάγκη επιτάχυνσης της υλοποίησης των δρά¬ 
σεων του Επιχειρησιακού Προγράμματος «Ανάπτυξη 
Ανθρώπινου Δυναμικού» 2007-2013 και της αποτελεσμα¬ 
τικότερης εφαρμογής του με επαρκείς διαχειριστικά 
Δικαιούχους. 

54. Το με αριθμ. πρωτ. 4.11672/οικ.6.18 09/16.04.2014 έγ¬ 
γραφο του Υπουργού Εργασίας Κοινωνικής Ασφάλισης 
και Πρόνοιας προς την Γενική Διεύθυνση Απασχόλησης 
της Ευρωπαϊκής Επιτροπής, σχετικά με την υλοποίηση 
εμπροσθοβαρών δράσεων για την προγραμματική πε¬ 
ρίοδο 2014-2020. 

55. Το με αριθμ. πρωτ. ϋΘ ΕΜΡΙ/Ρ3/ΚΥ/Ο5/15.05.2Θ14 
έγγραφο της Γενικής Διεύθυνσης Απασχόλησης της 
Ευρωπαϊκής Επιτροπής σε απάντηση του ως άνω (ση¬ 
μείο 54) εγγράφου. 

56. Το με αριθμ. πρωτ. 4.16696/οικ.6.2436/03.06.2014, 
έγγραφο της Γ ενικής Γ ραμματέως Διαχ/σης Κοινοτικών 
& Άλλων Πόρων προς τον Γ ενικό Γ ραμματέα Δημοσί¬ 
ων Επενδύσεων ΕΣΠΑ, σχετικά με τα ειδικά θέματα 
διαχείρισης εμπροσθοβαρών δράσεων, καθώς και τις 
διαδικασίες ένταξης των αντίστοιχων πράξεων. 

57. Το με αριθμ. πρωτ. 4.18065/οικ.6.2641/13.06.2014 έγ¬ 
γραφο της ΕΥΔ ΕΠ «Ανάπτυξη Ανθρώπινου Δυναμικού» 
προς την ΕΥΘΥ, σχετικά με τον σχεδίασμά του πλαισίου 
υλοποίησης των εμπροσθοβαρών δράσεων 2014-2020. 

58. Το με αριθμ. πρωτ. 4.18517/οικ.6.2718/18.06.2014 έγ¬ 
γραφο της Γενικής Γραμματέως Διαχ/σης Κοινοτικών 
και Άλλων Πόρων προς τον Γ ενικό Γ ραμματέα Δημοσί¬ 
ων Επενδύσεων ΕΣΠΑ, σχετικά με την υλοποίηση των 
εμπροσθοβαρών δράσεων 2014-2020. 

59. Το με αρ. πρωτ. 4.19331/6.2894/25.06.2014 έγγραφο 


της ΕΥΣΕΚΤ σχετικά με την Υλοποίηση των εμπροσθο¬ 
βαρών δράσεων ΕΚΤ 2014-2020. 

60. Τη με αριθμ. πρωτ.32499/ΕΥΘΥ/686/24.06.2014 σύμ¬ 
φωνη γνώμη του Γενικού Γραμματέα Δημοσίων Επεν¬ 
δύσεων ΕΣΠΑ αναφορικά με τη διαδικασία υλοποίησης 
της εμπροσθοβαρούς πράξης. 

61. Το Ν.4152/2013 (παρ. ΙΔ1) «Επείγοντα μέτρα εφαρ¬ 
μογής των νόμων 4046/2012, 4093/2012 και 4127/2013». 

62. Την ανάγκη τροποποίησης- κωδικοποίησης της 
με αριθμ. 3.24641/Οικ. 3.1574 (ΦΕΚ 2091/Β/27.08.2013) 
Κοινής Απόφασης των Υπουργών Οικονομικών - Εσω¬ 
τερικών - Ανάπτυξης και Ανταγωνιστικότητας - Παι¬ 
δείας και Θρησκευμάτων - Διοικητικής Μεταρρύθμισης 
και Ηλεκτρονικής Διακυβέρνησης - Εργασίας, Κοινω¬ 
νικής Ασφάλισης και Πρόνοιας με θέμα: «Προώθηση 
της Απασχόλησης μέσω Προγραμμάτων Κοινωφελούς 
Χαρακτήρα», όπως τροποποιήθηκε με την υπ’ αριθμ. 
4.3319/οικ.3.143/05.02.2014 (ΦΕΚ 392/Β/19.02.2014) όμοια 
απόφαση. 

63. Το γεγονός ότι από την παρούσα απόφαση προ- 
καλείται δαπάνη μέχρι του ποσού των διακοσίων εκα¬ 
τομμυρίων ευρώ (200.000.000 ευρώ), η οποία βαρύνει το 
Π.Δ.Ε (ΣΑΕ 034/8 του Υπουργείου Εργασίας, Κοινωνικής 
Ασφάλισης και Πρόνοιας) και αναλύεται ως ακολούθως: 

Α. 80.000.000€, για το έτος 2014 και 

Β. 120.000.000€, για το έτος 2015, αποφασίζουμε: 

Αρθρο 1 

Πλαίσιο Ένταξης 

1.1 Καταρτίζουμε την Πράξη «ΠΡΟΩΘΗΣΗ ΤΗΣ ΑΠΑΣ¬ 
ΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑ¬ 
ΡΑΚΤΗΡΑ 2014-2015» η οποία εντάσσεται στο Επιχειρη¬ 
σιακό Πρόγραμμα «Ανάπτυξη Ανθρώπινου Δυναμικού» 
2007-2013 του Υπουργείου Εργασίας και Κοινωνικής 
Ασφάλισης και, συγκεκριμένα, στον Θεματικό Άξονα 
Προτεραιότητας 3 «Διευκόλυνση της πρόσβασης στην 
απασχόληση». 

1.2. Η πράξη αυτή αποσκοπεί: 

• στη βελτίωση της οικονομικής κατάστασης των 
ανέργων, 

• στην αποτελεσματική στήριξη των ευάλωτων κοι¬ 
νωνικών ομάδων, 

• στην κάλυψη κοινωνικών αναγκών και 

• στην αναβάθμιση των παρεχόμενων προς τους πο¬ 
λίτες υπηρεσιών. 

Αρθρο 2 

Στόχος της πράξης - Αντικείμενο 

2.1 Η Πράξη έχει ως στόχο την άμεση αντιμετώπιση 
της ανεργίας πληθυσμιακών ομάδων, που πλήττονται εξ 
αιτίας της οικονομικής κρίσης και της μακράς ύφεσης 
που υφίσταται η ελληνική οικονομία, βάσει των στοι¬ 
χείων της εγγεγραμμένης ανεργίας του Οργανισμού 
Απασχόλησης Εργατικού Δυναμικού. Αποβλέπει στην 
ενίσχυση της απασχόλησης των ανέργων, στην έντα¬ 
ξη/επανένταξη τους στην αγορά εργασίας και ταυτό¬ 
χρονα στην αναβάθμιση των παρεχόμενων προς τους 
πολίτες υπηρεσιών μέσω προγραμμάτων κοινωφελούς 
χαρακτήρα. 

Ενδεικτικά τα προγράμματα αυτά, εντάσσονται στους 
ακόλουθους τομείς προτεραιότητας: 

• Αναβάθμιση των υπηρεσιών που παρέχονται προς 
τους πολίτες από τους φορείς Τοπικής Αυτοδιοίκησης, 
όπως η αναβάθμιση και συντήρηση δημοτικών υπο¬ 
δομών, η αναβάθμιση της λειτουργίας των δημοτικών 
υπηρεσιών με έμφαση στην προώθηση της χρήσης 
τεχνολογιών πληροφορικής και επικοινωνίας (ΤΠΕ), η 
καθαριότητα κ.λ.π. 

• Υποστήριξη και βελτίωση των υπηρεσιών της Εκ¬ 
παίδευσης. 

• Βελτίωση των παρεχόμενων υπηρεσιών στον τομέα 
της υγείας (καθαριότητα υποδομών υγείας, εξυπηρέ¬ 
τηση κοινού, υποστήριξη λειτουργίας πληροφοριακού 
συστήματος και ψηφιακού εκσυγχρονισμού του συστή¬ 
ματος υγείας). 

• Βελτίωση των παρεχόμενων υπηρεσιών σε φορείς 
του δημοσίου τομέα που έχουν καθημερινή και άμεση 
σχέση με την εξυπηρέτηση πολιτών (π.χ ασφαλιστικά 
ταμεία, κέντρα εξυπηρέτησης πολιτών, δικαστήρια, κλπ). 

• Δράσεις που αφορούν στην παροχή κοινωνικών υπη¬ 
ρεσιών και υπηρεσιών κοινής ωφέλειας της δημόσιας 
διοίκησης προς τους πολίτες που βρίσκονται σε ανάγκη, 
λόγω των συνεπειών της οικονομικής κρίσης. 

2.2 Αντικείμενο της πράξης είναι η δημιουργία απα¬ 
σχόλησης μέσω της πρόσληψης προσωπικού (εφεξής 
ωφελούμενοι/ες), για χρονικό διάστημα πέντε (5) μηνών 
σε Δήμους, Περιφέρειες και άλλες δημόσιες υπηρεσί¬ 
ες (Επιβλέποντες Φορείς) βάσει του Ν. 4152/2013 (ΦΕΚ 
107/9-05-2013). Στο πλαίσιο αυτό περιλαμβάνονται και 
οι ενέργειες ορισμού των επιβλεπόντων φορέων και 
των θέσεων απασχόλησης ανά φορέα και ειδικότητα, 
η κατάταξη και η σύζευξη των ανέργων με τις θέσεις 
εργασίας των επιβλεπόντων φορέων. 

Σε ειδικά αιτιολογημένες περιπτώσεις που εμπίπτουν 
στον τομέα αρμοδιότητας του Υπουργείου Παιδείας και 
Θρησκευμάτων το χρονικό διάστημα απασχόλησης των 
ωφελουμένων δύναται να ανέλθει κατά ανώτατο όριο 
έως έξι (6) μήνες και δέκα πέντε (15) ημερολογιακές 
ημέρες. Στις περιπτώσεις αυτές η σύμβαση αναστέλ¬ 
λεται κατά την διάρκεια των διακοπών Χριστουγέννων 
και Πάσχα. 

2.3 Η πράξη υλοποιείται με τη μορφή επιχορήγησης 
προς το Δικαιούχο, σύμφωνα με τα παραδοτέα του 
έργου, όπως θα εξειδικεύονται στην πρόσκληση. 

Αρθρο 3 
Ορισμοί 

3.1 Υπεύθυνοι φορείς για τη διαχείριση και παρακο¬ 
λούθηση της πράξης «ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ 
ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ» 
είναι η Ειδική Υπηρεσία Διαχείρισης του Επιχειρησιακού 
Προγράμματος «Ανάπτυξη Ανθρώπινου Δυναμικού». 

3.2 Δικαιούχος: Η Ειδική Υπηρεσία Εφαρμογής Συγ- 
χρηματοδοτούμενων Ενεργειών ΕΚΤ του Υπουργείου 
Εργασίας Κοινωνικής Ασφάλισης και Πρόνοιας της Γε¬ 
νικής Γραμματείας Διαχείρισης Κοινοτικών και Αλλων 
Πόρων, η οποία θα είναι αρμόδια για τον προσδιορισμό 
των επιβλεπόντων φορέων (φορέων στους οποίους θα 
απασχοληθούν οι άνεργοι) και των διατιθέμενων θέσεων 
απασχόλησης ανά ειδικότητα. 


3.3 Οργανισμός Απασχόλησης Εργατικού Δυναμι¬ 
κού (Ο.Α.Ε.Δ.): φορέας αρμόδιος για την υποδοχή των 
ηλεκτρονικών αιτήσεων των ωφελουμένων και την 
κατάρτιση του πίνακα των ωφελουμένων, τη σύζευ¬ 
ξη των ωφελουμένων με τις θέσεις απασχόλησης των 
επιβλεπόντων φορέων, όπως θα έχουν προσδιοριστεί 
από το Δικαιούχο, τη διενέργεια επιτόπιων επαληθεύ¬ 
σεων στους επιβλέποντες φορείς και την καταβολή των 
αμοιβών στους ωφελουμένους και των ασφαλιστικών 
εισφορών στους επιβλέποντες φορείς. 

3.4 Επιβλέποντες Φορείς: Οι φορείς οι οποίοι θα 
προσλάβουν (Δήμοι, Περιφέρειες, και άλλες Δημόσι¬ 
ες Υπηρεσίες), θα απασχολήσουν τους ανέργους και 
θα πιστοποιούν την απασχόληση τους στον Ο.Α.Ε.Δ, 
προκειμένου να καταβληθεί το μισθολογικό και μη μι- 
σθολογικό κόστος. 

Αρθρο 4 

Ένταξη της Πράξης 

4.1 Ο δικαιούχος της πράξης, μετά τη δημοσίευση σχε¬ 
τικής πρόσκλησης του/των οικείου/οικείων Ε.Π., υποβάλ¬ 
λει αίτηση για ένταξη και χρηματοδότηση της Πράξης 
συνοδευόμενη από τα προβλεπόμενα δικαιολογητικά 
και στοιχεία καθώς και τα σχετικά έγγραφα, όπως θα 
εξειδικεύονται στη σχετική πρόσκληση και στην οποία 
θα προσδιορίζονται: 

• Οι επιβλέποντες φορείς και 

• Ο αριθμός θέσεων απασχόλησης ανά ειδικότητα 

Άρθρο 5 

Ωφελούμενοι - Κριτήρια και Σύστημα Επιλογής 

5.1 Ο Ο.Α.Ε.Δ βάσει του Ν.4152/2013, του άρθρου 29 
του Ν. 1262/1982 και του άρθρου 15 του Ν.3790/2009 
αναλαμβάνει: 

• την κατάρτιση του πίνακα κατάταξης ανέργων και 
την υπόδειξη των επιλεγέντων ωφελουμένων με βάση 
τον πίνακα κατάταξης στους επιβλέποντες φορείς. 

• την καταβολή του μισθολογικού και μη μισθολογικού 
κόστους στους ωφελούμενους και τους επιβλέποντες 
φορείς αντίστοιχα. 

5.2 Ωφελούμενοι της πράξης είναι Έλληνες πολίτες, 
πολίτες Κρατών μελών της Ε.Ε, Βορειοηπειρώτες, Ομο¬ 
γενείς και Ομογενείς αλλοδαποί που προέρχονται από 
την Κωνσταντινούπολη και από τα Νησιά Ίμβρο και 
Τένεδο, χωρίς να απαιτείται πιστοποιητικό ελληνικής 
ιθαγένειας, υπό την προϋπόθεση ότι η ιδιότητά τους ως 
Ελλήνων κατά το γένος και την συνείδηση αποδεικνύε- 
ται με άλλους τρόπους (ν.δ. 3832/1958), οι οποίοι ανήκουν 
σε μία τουλάχιστον από τις παρακάτω κατηγορίες: 

1. εγγεγραμμένοι άνεργοι στα Μητρώα ανέργων του 
ΟΑΕΔ, μέλη οικογενειών, στις οποίες δεν εργάζεται κα¬ 
νείς και οι σύζυγοι αυτών είναι εγγεγραμμένοι άνεργοι 
στα Μητρώα ανέργων του ΟΑΕΔ, * 

2. εγγεγραμμένοι άνεργοι στα Μητρώα ανέργων του 
ΟΑΕΔ, μέλη μονογονεϊκών οικογενειών, στις οποίες δεν 
εργάζεται κανείς, 

3. εγγεγραμμένοι μακροχρόνια άνεργοι στα Μητρώα 
ανέργων του ΟΑΕΔ, 

4. άνεργοι πτυχιούχοι ΑΕΙ Πανεπιστημιακού και Τεχνο¬ 
λογικού τομέα εγγεγραμμένοι στα Μητρώα ανέργων 
του Ο.Α.Ε.Δ, για την κάλυψη θέσεων με βάση τα τυπικά 
προσόντα. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


37121 


5. εγγεγραμμένοι άνεργοι στα Μητρώα ανέργων του 
ΟΑΕΔ άνω των 29 ετών 

Για την εφαρμογή της παρούσας ως μέλη οικογε¬ 
νειών των ανωτέρω 1 και 2 κατηγοριών νοούνται οι 
εγγεγραμμένοι άνεργοι σύζυγοι της κατηγορίας 1 και 
ο εγγεγραμμένος άνεργος αρχηγός μονογονεϊκής οι¬ 
κογένειας της κατηγορίας 2. 

* Επισημαίνεται ότι ωφελούμενος είναι ένας εκ των 
δύο εγγεγραμμένων άνεργων συζύγων από την οικο¬ 
γένεια - στόχο της πράξης εκτός εάν, ένας, ή/και οι 
δύο εντάσσονται στην κατηγορία 3. Στην περίπτωση 
που διαπιστωθεί ότι έχουν υποβάλει αίτηση και οι δύο 
σύζυγοι της οικογένειας - στόχου χωρίς να πληρούν 
τις ανωτέρω προϋποθέσεις, τότε αποκλείονται από 
τον προσωρινό Πίνακα Κατάταξης Ανέργων και οι δύο 
αιτήσεις. 

5.3 Τα κριτήρια επιλογής και κατάταξης των ωφελου- 
μένων, όπως ενδεικτικά προβλέπονται και στη σχετι¬ 
κή υποπαράγραφο ΙΔ1 του Ν. 4152/2013 αφορούν στα 
ακόλουθα: 

1. Χρονικό διάστημα συνεχόμενης εγγεγραμμένης 
ανεργίας ωφελουμένου με ανώτατο όριο τους 36 μήνες. 

2. Χρονικό διάστημα συνεχόμενης εγγεγραμμένης 
ανεργίας του/της συζύγου των ανέργων της πρώτης 
κατηγορίας της παρ. 5.2 με ανώτατο όριο τους 36 μήνες. 

3. Ετήσιο εισόδημα ατομικό, ή οικογενειακό. 

4. Ηλικία. 

5. Αριθμός ανήλικων τέκνων. 

5.4 Το σύστημα επιλογής θα βασίζεται στη μοριοδό- 
τηση των παραπάνω κριτηρίων, στον καθορισμό τυ¬ 
χόν δικαιολογητικών που πρέπει να υποβληθούν από 
τους δυνητικά ωφελούμενους, στον ορισμό μηχανισμού 
ελέγχου των δικαιολογητικών αυτών και στη βαθμο¬ 
λόγηση, κατάταξη και τοποθέτηση των υποψηφίων σε 
αντίστοιχες θέσεις με τη χρήση μηχανογραφικού λογι¬ 
σμικού. Όλα τα παραπάνω εξειδικεύονται στις σχετικές 
προσκλήσεις του Ο.Α.Ε.Δ, οι οποίες εκδίδονται κατόπιν 
εγκρίσεως του ΑΣΕΠ. Το ΑΣΕΠ εγκρίνει ή τροποποιεί τη 
σχετική πρόσκληση μέσα σε αποκλειστική προθεσμία 
πέντε (5) εργάσιμων ημερών από την περιέλευση του 
αντίστοιχου σχεδίου σε αυτό. 

Άρθρο 6 

Διαδικασία υποβολής αιτήσεων 
και Κατάρτιση Πίνακα Κατάταξης Ανέργων 

6.1 Οι άνεργοι, κατόπιν σχετικής δημόσιας πρόσκλη¬ 
σης του ΟΑΕΔ καλούνται να υποβάλλουν ηλεκτρονικά 
στον ΟΑΕΔ μία αίτηση συμμετοχής για την απασχόλησή 
τους στις προκηρυσσόμενες θέσεις, όπως ορίζονται στη 
Δημόσια Πρόσκληση. 

6.2 Η ηλεκτρονική αίτηση θα βρίσκεται αναρτημένη 
στην ιστοσελίδα του Οργανισμού (νννννν.οαθό.ςή και μετά 
την συμπλήρωση της, οι δυνητικοί ωφελούμενοι θα την 
αποστέλλουν μέσω του συστήματος ηλεκτρονικών αι¬ 
τήσεων (ΙιΐΙρ://3ί1.03θό.9Γ/) στον Ο.Α.Ε.Δ. 

Σε περίπτωση υποβολής της αίτησης με τρόπο δι¬ 
αφορετικό από αυτόν που ορίζεται ρητά στην οικεία 
πρόσκληση, ο υποψήφιος αποκλείεται από τη διαδικασία 
κατάρτισης του Πίνακα Κατάταξης Ανέργων και, κατά 
συνέπεια, από τη διαδικασία προσλήψεων που υλοποι¬ 
είται βάσει αυτού. 


6.3 Η ηλεκτρονική αίτηση υποβάλλεται μέσα στην 
προθεσμία που θα οριστεί στην οικεία πρόσκληση. Το 
εμπρόθεσμο αυτής κρίνεται με βάση την ημερομηνία 
της αποστολής της ηλεκτρονικής αίτησης στον Ο.Α.Ε.Δ. 
Μετά τη λήξη της προθεσμίας δεν είναι δυνατή η υπο¬ 
βολή αιτήσεων. 

6.4 Η ηλεκτρονική αίτηση του ανέργου επέχει θέση 
υπεύθυνης δήλωσης σύμφωνα με το άρθρο 8 του 
Ν.1599/1986 όσον αφορά στα στοιχεία που περιλαμβά¬ 
νονται και αναφέρονται σε αυτήν. Η ανακρίβεια των 
στοιχείων που δηλώνονται από τον υποψήφιο στην 
ηλεκτρονική αίτηση επισύρει τον αποκλεισμό του από 
τη διαδικασία και τις προβλεπόμενες ποινικές και διοι¬ 
κητικές κυρώσεις. 

Η αίτηση συμμετοχής συνιστά εξουσιοδότηση προς 
τον ΟΑΕΔ για τη χρήση και επεξεργασία των προσω¬ 
πικών δεδομένων του αιτούντος για τους σκοπούς της 
παρούσας Πρόσκλησης. Επιπλέον, παρέχεται η συγκα¬ 
τάθεσή για την περαιτέρω επεξεργασία από τις αρμό¬ 
διες υπηρεσίες του Υπουργείου Εργασίας προσωπικών 
δεδομένων, συμπεριλαμβανομένων και των ευαίσθητων, 
που τηρούνται για τις ανάγκες υλοποίησης του παρό¬ 
ντος προγράμματος, για το σκοπό εξαγωγής στατιστι¬ 
κών δεδομένων στο πλαίσιο της διενέργειας ερευνών 
και της εκπόνησης μελετών για την αξιολόγηση του εν 
λόγω προγράμματος. Σε κάθε περίπτωση ο ωφελού¬ 
μενος έχει τα δικαιώματα ενημέρωσης, πρόσβασης και 
αντίρρησης σύμφωνα με τις διατάξεις των άρθρων 11, 
12 και 13 του Ν. 2472/1997». 

6.5 Ο άνεργος φέρει την ευθύνη της πλήρους και 
ορθής συμπλήρωσης της ηλεκτρονικής του αίτησης. 
Ειδικότερα, υποχρεούται να συμπληρώσει τα σχετικά 
πεδία της ηλεκτρονικής αίτησης με τα στοιχεία που θα 
οριστούν στην οικεία πρόσκληση και αντιστοιχούν, σε 
προτιμήσεις φορέων και κριτήρια κατάταξης σύμφωνα 
με τα άρθρα 3 και 5.2 αντίστοιχα της παρούσας. 

Διόρθωση ή τροποποίηση ή συμπλήρωση των αιτήσε¬ 
ων για τυχόν ελλιπή στοιχεία - δικαιολογητικά, έστω και 
συμπληρωματικά ή διευκρινιστικά, επιτρέπεται με νέες 
αιτήσεις οι οποίες υποβάλλονται, σε αντικατάσταση των 
προηγουμένων οι οποίες ακυρώνονται, μέχρι τη λήξη 
της προθεσμίας υποβολής των ηλεκτρονικών αιτήσεων. 
Μετά τη λήξη της διαδικασίας υποβολής αιτήσεων, ο 
υποψήφιος μπορεί να εκτυπώσει την ηλεκτρονική του 
αίτηση, στην οποία περιλαμβάνεται ο αριθμός και η 
ημερομηνία της ηλεκτρονικής υποβολής. 

6.6 Ο Ο.Α.Ε.Δ. επεξεργάζεται ηλεκτρονικά τις αιτήσεις 
των ανέργων, υποψηφίων για την απασχόληση τους 
σε θέσεις εργασίας ανά ειδικότητα στο πλαίσιο της 
Πράξης «ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟ¬ 
ΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ» και κατα¬ 
τάσσει με μηχανογραφικό τρόπο, τους υποψηφίους σε 
Προσωρινό Πίνακα Κατάταξης Ανέργων. Στον πίνακα 
αυτό αναγράφονται υποχρεωτικά ο Κωδικός Αριθμός, η 
συνολική βαθμολογία των υποψηφίων, οι μονάδες που 
αντιστοιχούν σε καθένα από τα κριτήρια κατάταξης του 
άρθρου 5.3 της παρούσας, η σειρά κατάταξης με βάση 
τη συνολική βαθμολόγηση των κριτηρίων, η ειδικότητα 
των υποψηφίων, οι δηλωθείσες προτιμήσεις και ο επι- 
βλέπων φορέας τοποθέτησης. 

Κρίσιμος χρόνος συνδρομής των προϋποθέσεων 

συμμετοχής στη διαδικασία και των κριτηρίων που 
λαμβάνονται υπόψη για την κατάταξη των υποψηφίων 
καθώς και των προσόντων που θα αξιολογηθούν κατά 
την πρόσληψή τους στους επιβλέποντες φορείς είναι ο 
χρόνος λήξης της προθεσμίας υποβολής των αιτήσεων 
συμμετοχής στην πρόσκληση για την κατάρτιση Πίνακα 
Κατάταξης Ανέργων. 

6.7 Ο πίνακας της ανωτέρω παραγράφου, ο οποίος 
αποτελεί Προσωρινό Πίνακα Κατάταξης Ανέργων, κα¬ 
ταρτίζεται από τον Ο.Α.Ε.Δ. και υπογράφεται από τον 
Διοικητή του Ο.Α.Ε.Δ. ή από άλλο όργανο που ορίζεται 
με απόφασή του. Ο προσωρινός Πίνακας Κατάταξης 
ανέργων αναρτάται στον διαδικτυακό τόπο του Ο.Α.Ε.Δ. 
και ανακοινώνεται η έκδοση του στον πίνακα ανακοι¬ 
νώσεων της αρμόδιας Υπηρεσίας (ΚΠΑ2) του Ο.Α.Ε.Δ. Ο 
Ο.Α.Ε.Δ. καταρτίζει επίσης πίνακα υποψηφίων οι οποίοι 
αποκλείονται από τον προσωρινό Πίνακα Κατάταξης 
Ανέργων, με αναφορά του συγκεκριμένου λόγου απο¬ 
κλεισμού για κάθε υποψήφιο. Ο προσωρινός Πίνακας 
Κατάταξης ανέργων καθώς και ο πίνακας αποκλεισ¬ 
μένων αναρτώνται στον διαδικτυακό τόπο του Ο.Α.Ε.Δ. 
και ανακοινώνεται η έκδοσή τους στον πίνακα ανακοι¬ 
νώσεων της αρμόδιας Υπηρεσίας (ΚΠΑ2) του Ο.Α.Ε.Δ. 

6.8 Κατά των ανωτέρω πινάκων επιτρέπεται η υποβο¬ 
λή, με ηλεκτρονικό τρόπο, ένστασης μέσα σε αποκλει¬ 
στική προθεσμία τριών (3) εργάσιμων ημερών προς το 
Δ.Σ του Ο.Α.Ε.Δ., που αρχίζει από την επόμενη ημέρα 
της καταχώρισης των πινάκων στον διαδικτυακό τόπο 
του Οργανισμού. Οι λεπτομέρειες για την υποβολή και 
την εξέταση των ενστάσεων καθορίζονται στην οικεία 
πρόσκληση του Ο.Α.Ε.Δ. 

6.9 Κατόπιν εξέτασης των ενστάσεων από το Δ.Σ. 
του Ο.Α.Ε.Δ., εντός 15 εργάσιμων ημερών, εγκρίνεται 
από τον Διοικητή του Ο.Α.Ε.Δ. ή από άλλο όργανο που 
ορίζεται με απόφασή του ο Οριστικός Πίνακας Κατά¬ 
ταξης Ανέργων ο οποίος αναρτάται στον διαδικτυακό 
τόπο του Ο.Α.Ε.Δ. και ανακοινώνεται η έκδοση του στον 
πίνακα ανακοινώσεων της αρμόδιας Υπηρεσίας (ΚΠΑ2) 
του Ο.Α.Ε.Δ. 

6.10 Οι άνεργοι που περιλαμβάνονται στον Οριστικό 
Πίνακα Κατάταξης Ανέργων θα πρέπει να είναι εγγε¬ 
γραμμένοι στα Μητρώα ανέργων του ΟΑΕΔ κατά την 
ημερομηνία υπόδειξής τους στους επιβλέποντες φορείς. 
Όσοι από την επόμενη ημέρα της προθεσμίας λήξης 
υποβολής των αιτήσεών τους απώλεσαν προσωρινά την 
ιδιότητα του ανέργου λόγω απασχόλησης, ασθένειας, 
κλπ και την επανακτούν μέχρι την ημερομηνία υπόδει¬ 
ξής τους στους επιβλέποντες φορείς, επανεγγράφονται 
στον Οριστικό Πίνακα Κατάταξης Ανέργων με τα ίδια 
αρχικά κριτήρια εγγραφής. 

Τα ανωτέρω δεν ισχύουν για όσους απώλεσαν προ¬ 
σωρινά την ιδιότητα του ανέργου λόγω μη ανανέωσης 
του δελτίου ανεργίας τους. 

Αρθρο 7 

Επιλογή Προσωπικού - Πρόσληψη 

7.1 Δικαίωμα πρόσληψης σε θέσεις εργασίας στους 
Επιβλέποντες Φορείς έχουν οι υποψήφιοι που έχουν 
ενταχθεί στον Οριστικό Πίνακα Κατάταξης Ανέργων και 
μόνον εφόσον διατηρούν την ιδιότητα του ανέργου τόσο 
κατά την υπόδειξη τους από το ΚΠΑ2 όσο και κατά την 


πρόσληψη τους από τον Επιβλέποντα φορέα και υπό 
την προϋπόθεση ότι πληρούν τα τυπικά προσόντα που 
προβλέπονται στην πρόσκληση. 

7.2 Η επιλογή πραγματοποιείται από τον ΟΑΕΔ από 
τον Οριστικό Πίνακα Κατάταξης Ανέργων ανά ειδικό¬ 
τητα με βάση τη συνολική βαθμολογία των υποψηφίων 
και τις προτιμήσεις τους σύμφωνα με τα οριζόμενα 
στην οικεία πρόσκληση. Σε περίπτωση ισοβαθμίας στη 
συνολική βαθμολογία, προηγείται ο άνεργος που συ¬ 
γκεντρώνει τις περισσότερες μονάδες από το πρώτο 
κριτήριο κατάταξης και αν αυτές συμπίπτουν, από το 
δεύτερο κριτήριο και ούτω καθεξής, από τα επιμέρους 
κριτήρια του άρθρου 5.3 της παρούσας. Αν και πάλι δεν 
καταστεί δυνατός ο καθορισμός της σειράς κατάταξης 
βάσει όλων των ανωτέρω, αυτή καθορίζεται σύμφωνα 
με το χρόνο υποβολής της ηλεκτρονικής αίτησης. 

7.3 Οι υποψήφιοι θα πρέπει να υποβάλουν αυτοπρο¬ 
σώπως μετά την επιλογή τους, στον φορέα Επίβλεψης 
στον οποίο θα απασχοληθούν, όλα τα προβλεπόμενα 
από την οικεία πρόσκληση δικαιολογητικά. Η μη υπο¬ 
βολή των απαιτούμενων δικαιολογητικών επιφέρει τον 
αποκλεισμό τους. 

7.4 Ο επιβλέπων Φορέας υποχρεούται να προβεί: 
στην ηλεκτρονική αναγγελία πρόσληψης, εκτός των 
φορέων που εξαιρούνται της ηλεκτρονικής αναγγελίας 
των υποδειχθέντων από τα ΚΠΑ2 επιλεγέντων ανέργων 
σύμφωνα με το άρθρο 7.2 της παρούσας, εντός εντός 
(30) ημερολογιακών ημερών από την ημερομηνία που 
ο ωφελούμενος προσκομίσει στον φορέα το συστατικό 
σημείωμα 

7.5 Ο επιβλέπων φορέας προβαίνει στην ηλεκτρονι¬ 
κή αναγγελία πρόσληψης των υποδειχθέντων και στη 
συνέχεια ενημερώνει τον ΟΑΕΔ για την ολοκλήρωση 
της διαδικασίας πρόσληψης, ώστε οι προσληφθέντες 
να διαγραφούν από τον οριστικό Πίνακα Κατάταξης. Οι 
προσληφθέντες αναγράφονται σε πίνακα που αναρτά- 
ται στον πίνακα ανακοινώσεων του Επιβλέποντα Φορέα. 

7.6 Ο Επιβλέπων Φορέας, για τις περιπτώσεις των 
υποδειχθέντων ανέργων οι οποίοι δεν αποδέχονται τη 
θέση εργασίας ή δεν προσκομίζουν τα αιτούμενα δι- 
καιολογητικά, ενημερώνει σχετικά το ΚΠΑ2 του Ο.Α.Ε.Δ. 
και δύναται να ζητήσει την αντικατάσταση τους. Οι 
υποδειχθέντες άνεργοι οι οποίοι δεν αποδέχονται τη 
θέση εργασίας διαγράφονται οριστικά από τον ισχύο- 
ντα Οριστικό Πίνακα Κατάταξης Ανέργων. 

7.7 Σε περίπτωση που εξαντληθεί ο αριθμός των 
υποψηφίων για πρόσληψη ανέργων από τον Οριστικό 
Πίνακα Κατάταξης Ανέργων και υπάρχουν αιτούμενες 
κενές θέσεις εργασίας από Επιβλέποντες Φορείς, τότε 
δύναται με Απόφαση του Διοικητή του Ο.Α.Ε.Δ. να επα- 
ναληφθεί η διαδικασία κατάρτισης συμπληρωματικού 
Πίνακα Κατάταξης Ανέργων για αυτούς. 

7.8 Στην περίπτωση που επιβλέπων φορέας δεν αποδε¬ 
χθεί τον υποδειχθέντα από το ΚΠΑ2 άνεργο, δεν καλύ¬ 
πτεται η συγκεκριμένη θέση. Οι υποδειχθέντες άνεργοι, 
που δεν προσλαμβάνονται με ευθύνη των επιβλεπόντων 
φορέων, τοποθετούνται, με απόφαση του Δ.Σ. του ΟΑΕΔ, 
σε αντίστοιχη θέση άλλου επιβλέποντα φορέα, βάσει της 
αίτησής τους, ή άλλης επιλογής τους καθ’ υπέρβαση του 
εγκεκριμένου σε αυτόν αριθμού θέσεων και μετά από 
σύμφωνη γνώμη του επιβλέποντα φορέα. 

Με την ίδια, ή όμοια απόφαση του Δ.Σ. του ΟΑΕΔ 
επιλύεται οποιαδήποτε διαφορά προκύπτει σχετικά με 
τη μοριοδότηση, την υπόδειξη και την τοποθέτηση των 
ωφελούμενων σε επιβλέποντες φορείς, μετά την κατάρ¬ 
τιση του οριστικού πίνακα κατάταξης. 

7.9 Για την εφαρμογή και εκτέλεση του προγράμμα¬ 
τος, οι επιβλέποντες φορείς υποχρεούνται να διασφα¬ 
λίζουν την υγιεινή και ασφάλεια των ωφελουμένων στον 
τόπο παροχής εργασίας. 

7.10 Με τη λήξη του προγράμματος, οι ωφελούμενοι 
απολύονται αυτοδικαίως, χωρίς καμία αποζημίωση και 
χωρίς να απαιτείται η έκδοση διαπιστωτικής πράξης, 
όπως ορίζουν οι σχετικές διατάξεις της παρ. ΙΔ1 του 
Ν. 4152/2013. 

7.11 Το ΑΣΕΠ ελέγχει τη νομιμότητα της διαδικασίας 
επιλογής από τον επιβλέποντα φορέα επιλαμβανόμενο 
αυτεπαγγέλτως, ή κατόπιν καταγγελίας, ή αιτήματος 
των Ειδικών Υπηρεσιών Διαχείρισης των οικείων Επιχει¬ 
ρησιακών Προγραμμάτων. Εάν κατά τον έλεγχο διαπι¬ 
στωθεί ότι δεν συντρέχουν οι προϋποθέσεις πρόσληψης, 
ή δεν αποδεικνύονται τα κριτήρια βάσει των οποίων 
ο υποψήφιος κατατάχθηκε στον Οριστικό Πίνακα Κα¬ 
τάταξης Ανέργων, ή τα απαιτούμενα κατά περίπτωση 
προσόντα, η πρόσληψη ανακαλείται υποχρεωτικά, με 
απόφαση του αρμόδιου οργάνου του επιβλέποντα φο¬ 
ρέα και ενημερώνεται σχετικά ο ΟΑΕΔ. 

Άρθρο 8 

Χρηματοδότηση Πράξης 

8.1 Μετά την ολοκλήρωση της διαδικασίας έγκρισης 
της Πράξης, η έκδοση της Απόφασης ένταξης αποτελεί 
αυτοδίκαια πρόταση εγγραφής σε συλλογική απόφαση 
του συγχρηματοδοτούμενου σκέλους του Προγράμμα¬ 
τος Δημοσίων Επενδύσεων του φορέα χρηματοδότησης. 

Η αναλογούσα Εθνική Συμμετοχή, καθώς και η αντί¬ 
στοιχη κοινοτική συνδρομή της πράξης, θα καλυφθεί 
από το Πρόγραμμα Δημοσίων Επενδύσεων. Οι σχετικές 
εισροές των πόρων του Ε.Κ.Τ θα αποτελόσουν έσο¬ 
δα του Προγράμματος Δημοσίων Επενδύσεων και θα 
εκταμιεύονται σύμφωνα με το ισχύον θεσμικό πλαίσιο. 

Η υλοποίηση της πράξης καθώς και όλα τα δικαιώματα 
και οι υποχρεώσεις που απορρέουν από τα εγκριτι¬ 
κά έγγραφα δεν μεταβιβάζονται, ούτε εκχωρούνται σε 
οποιονδήποτε τρίτο. 

8.2 Οι πληρωμές προς τον Ο.Α.Ε.Δ. θα πραγματοποι¬ 
ούνται ως εξής: 

Α) Η πρώτη δόση καταβάλλεται με την ολοκλήρωση 
της διαδικασίας σύζευξης των ανέργων με τις θέσεις 
εργασίας των επιβλεπόντων φορέων και ανέρχεται σε 
ποσοστό 40% επί του προϋπολογισμού που θα προκύψει 
μετά την ολοκλήρωση της διαδικασίας που προβλέπεται 
στην παράγραφο 7.2 της παρούσης. 

Β) Η δεύτερη καταβάλλεται με την ολοκλήρωση του 
80% των αναγγελιών πρόσληψης των υποδειχθέντων 
ανέργων προς τους επιβλέποντες φορείς και ανέρχε¬ 
ται σε ποσοστό 40% επί του προϋπολογισμού που θα 
προκύψει μετά την ολοκλήρωση της διαδικασίας που 
προβλέπεται στις παραγράφους 7.4, 7.5 της παρούσης. 

Γ) Η τρίτη και τελευταία δόση ύψους 20% (είκοσι) συ- 
νίσταται στην αποπληρωμή του ποσού που υπολείπεται 


και καταβάλλεται με την πιστοποίηση ολοκλήρωσης του 
φυσικού αντικειμένου της πράξης. 

8.3 Ο ΟΑΕΔ θα καλύπτει το μισθολογικό κόστος των 
ωφελουμένων που θα προσλάβει ο Επιβλέπων Φορέας 
στο πλαίσιο του προγράμματος κοινωφελούς εργασί¬ 
ας και τις ασφαλιστικές εισφορές (εργοδότη- εργα¬ 
ζόμενου). Συγκεκριμένα, για κάθε ωφελούμενο που θα 
προσληφθεί από τον Επιβλέποντα Φορέα για την υλο¬ 
ποίηση της πράξης «ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ 
ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ» 
το μισθολογικό κόστος αντιστοιχεί α) σε 19,6 ευρώ ημε- 
ρησίως και όχι μεγαλύτερο από 490 ευρώ μηνιαίως για 
τους ανέργους άνω των 25 ετών και β) σε 17,1 ευρώ 
ημερησίως και όχι μεγαλύτερο από 427 ευρώ μηνιαίως 
για τους ανέργους κάτω των 25 ετών, κατά παρέκκλιση 
των νόμιμων αμοιβών που προβλέπονται από την Εθνική 
Συλλογική Σύμβαση Εργασίας και τις οικείες συλλογι¬ 
κές συμβάσεις. Εκτός από τα ποσά που καταβάλλονται 
στους συμμετέχοντες στο πρόγραμμα, ο ΟΑΕΔ δεν υπο- 
χρεούται να καταβάλει οποιαδήποτε άλλη παροχή ή 
ενίσχυση στους ωφελούμενους (άδεια, επίδομα αδείας, 
ειδικές άδειες κ.α.) και γενικώς δεν έχουν εφαρμογή οι 
διατάξεις της εργατικής νομοθεσίας, πέραν των ρητώς 
προβλεπομένων στην παρούσα Κ.Υ.Α. 

Ως χρόνος συμμετοχής στο Πρόγραμμα θεωρείται 
ο χρόνος που ο ωφελούμενος βρίσκεται στη διάθεση 
του εργοδότη/επιβλέποντα φορέα και απασχολείται 
προσηκόντως. 

Στην περίπτωση που η συμμετοχή στο πρόγραμμα 
λαμβάνει χώρα καθόλες τις εργάσιμες ημέρες του μήνα, 
κάθε ωφελούμενος ασφαλίζεται και λαμβάνει αμοιβή/ 
ενίσχυση για 25 ημέρες και συγκεκριμένα 490,00 ευρώ 
ο άνω των 25 ετών και 427,00 ευρώ ο κάτω των 25 ετών. 

Στην περίπτωση που οι ωφελούμενοι των προγραμ¬ 
μάτων Κοινωφελούς Εργασίας δεν βρίσκονται στη δι¬ 
άθεση του εργοδότη/επιβλέποντα φορέα λόγω ανυ- 
παίτιου κωλύματος, ή ανωτέρας βίας, η συμμετοχή 
τους στο Πρόγραμμα παρατείνεται ισόχρονα με την 
περίοδο απουσίας τους από αυτό και σε κάθε περί¬ 
πτωση εντός του χρονικού ορίζοντα επιλεξιμότητας 
δαπανών του Προγράμματος. Εάν το ανυπαίτιο κώλυμα 
αφορά σε ασθένεια ή εγκυμοσύνη, απαιτείται η προ¬ 
σκόμιση σχετικού πιστοποιητικού θεράποντος ιατρού 
του ασφαλιστικού οργανισμού στον οποίο υπάγεται ο 
ωφελούμενος ή πιστοποιητικού από θεράποντα ιδιώτη 
ιατρό το οποίο ως προς το περιεχόμενό του επέχει 
θέση υπεύθυνης δήλωσης κατά την έννοια και με τις 
συνέπειες του Ν.1599/1986 (Α' 75) όπως ισχύει. 

Επίσης, επιλέξιμη δαπάνη ορίζεται και το μη μισθολο- 
γικό κόστος που αντιστοιχεί στις ασφαλιστικές εισφο¬ 
ρές του εργαζόμενου και του εργοδότη και το οποίο 
για τους ανέργους άνω των 25 ετών δεν υπερβαίνει το 
ποσό των 258,00 € και για τους ανέργους κάτω των 25 
ετών το ποσό των 225,00€. 

Οι ωφελούμενοι υπάγονται στην ασφάλιση του 
Ι.Κ.Α.-Ε.Τ.Α.Μ.- Ε.Τ.Ε.Α., με εξαίρεση ωφελούμενους, 
ασφαλισμένους μετά την 1.1.1993, που λόγω ιδιότητας 
ή άσκησης δραστηριότητας υπάγονται στην ασφάλιση 
του Ε.Τ.Α.Α. για τους οποίους οι εισφορές αποδίδο¬ 
νται στους αντίστοιχους τομείς Τ.Σ.Μ.Ε.Δ.Ε., Τ.Σ.ΑΥ. και 
Τ.Α.Ν. των Κλάδων κύριας και επικουρικής ασφάλισης 

του Ε.Τ.Α.Α., χωρίς τους περιορισμούς ως προς τα ανώ¬ 
τατα ποσά της προηγούμενης παραγράφου. 

Για όσους ωφελούμενους απασχοληθούν, κατά τη δι¬ 
άρκεια των προγραμμάτων Κοινωφελούς Εργασίας, σε 
βαριές και ανθυγιεινές εργασίες, όπως αυτές περιγρά- 
φονται στην Φ10221/οικ.26816/929/2.12.2011 Απόφαση του 
Υπουργού Εργασίας και Κοινωνικής Ασφάλισης (ΦΕΚ 
2778Β), η καταβολή στο Ι.Κ.Α.-Ε.Τ.Α.Μ. της αντίστοιχης 
εισφοράς του κλάδου βαρέων αποτελεί, επίσης, επιλέ¬ 
ξιμη δαπάνη. 

Οι ωφελούμενοι των Προγραμμάτων διατηρούν την 
ασφάλιση για παροχές ασθένειας, ή αλλιώς την ασφα¬ 
λιστική κάλυψη για ιατροφαρμακευτική περίθαλψη που 
απολάμβαναν ως μακροχρόνια άνεργοι μέχρι τη λήξη 
διάρκειας των Προγραμμάτων. 

Ο ΟΑΕΔ εκτός από τα παραπάνω καταβαλλόμενα 
ποσά δεν υποχρεούται να καταβάλλει οποιαδήποτε 
άλλη παροχή ή αμοιβή στα απασχολούμενα πρόσωπα. 

Αρθρο 9 

Διαδικασία Καταβολής μισθολογικού 
και μη μισθολογικού κόστους σε ωφελούμενους 
και επιβλέποντες φορείς 

Μετά τη λήξη κάθε μήνα απασχόλησης, οι επιβλέπο- 
ντες φορείς υποβάλλουν στο αρμόδιο ΚΠΑ2 τα παρα¬ 
κάτω δικαιολογητικά: 

α) βεβαίωση υπογεγραμμένη από τον νόμιμο εκπρό¬ 
σωπο του φορέα, στην οποία θα δηλώνεται ότι το 
πρόγραμμα υλοποιείται σύμφωνα με τους όρους της 
παρούσας και της Δημόσιας Πρόσκλησης. 

β) μηνιαία κατάσταση, υπογεγραμμένη από τον νόμιμο 
εκπρόσωπο του επιβλέποντα φορέα, όπου θα αναφέρο- 
νται τα ακόλουθα στοιχεία του ωφελούμενου: 

• Ονοματεπώνυμα και πατρώνυμα 

• Α.Φ.Μ. 

• Α.Μ.Κ.Α. 

• Α.Μ. ΙΚΑ-ΕΤΑΜ 

• Α.Μ Ε.Τ.Α.Α. 

• Αριθμούς καταθετικού λογαριασμού ΙΒΑΝ-ΕΤΕ 

• Αριθμούς ημερών ασφάλισης 

• Καθαρά ημερήσια ποσά αμοιβής 

• Καθαρές μηνιαίες αμοιβές 

• Μηνιαίες ασφαλιστικές εισφορές ωφελουμένων- 
ασφαλισμένων 

• Μηνιαίες ασφαλιστικές εργοδοτικές εισφορές 

• Συνολικές μηνιαίες ασφαλιστικές εισφορές (ωφε- 
λουμένων και εργοδοτών). 

γ) μηνιαίες ηλεκτρονικές Αναλυτικές Περιοδικές Δη¬ 
λώσεις (Α.Π.Δ.) 

δ) λογαριασμό ΙΒΑΝ-ΕΤΕ του εμπλεκόμενου επιβλέ- 
ποντα φορέα. 

ε) "Λογαριασμό ΙΒΑΝ του ΙΚΑ- ΕΤΑΜ στην περίπτωση 
που ο εμπλεκόμενος φορέας είναι φορέας Κεντρικής 
Διοίκησης". 

Μετά τη διαδικασία της έγκρισης της πληρωμής, όπως 
αυτή εξειδικεύεται στη Δημόσια Πρόσκληση, ο ΟΑΕΔ πι¬ 
στώνει άμεσα τους λογαριασμούς των ωφελουμένων με 
τα ποσά που αντιστοιχούν στις καθαρές αμοιβές τους 
βάσει της μηνιαίας κατάστασης, και τους λογαριασμούς 
των επιβλεπόντων φορέων ή λογαριασμό ΙΒΑΝ του ΙΚΑ 
ΕΤΑΜ στην περίπτωση που ο εμπλεκόμενος επιβλέπων 


φορέας είναι φορέας Κεντρικής Διοίκησης, με το ποσό 
που αντιστοιχεί στις συνολικές ασφαλιστικές εισφορές 
(ωφελουμένων και εργοδοτών) 

Η πίστωση των λογαριασμών των επιβλεπόντων φο¬ 
ρέων θα γίνεται μετά την προσκόμιση των μηνιαίων 
ηλεκτρονικών Α.Π.Δ. 

Η υποχρέωση υποβολής των Αναλυτικών Περιοδικών 
Δηλώσεων (ΑΠΔ) από τους επιβλέποντες φορείς της 
Κεντρικής Διοίκησης παραμένει. 

Ο τρόπος υπολογισμού των ασφαλιστικών εισφορών 
εξειδικεύεται στη δημόσια πρόσκληση. 

Αρθρο 10 

Υποχρεώσεις Δικαιούχου 

Ο Δικαιούχος υποχρεούται στην τήρηση των απαι¬ 
τήσεων που προσδιορίζονται στο Σύμφωνο Αποδοχής 
Όρων της απόφασης ένταξης στο Σύστημα Διαχείρισης 
και Ελέγχου των Επιχειρησιακών Προγραμμάτων. 

Ο Δικαιούχος είναι υποχρεωμένος να τηρεί και να 
καταθέτει στοιχεία φυσικού αντικειμένου βάσει του Πα¬ 
ραρτήματος XXIII σύμφωνα με τα αναγραφόμενα στον 
Κανονισμό (ΕΚ) 1828/2006 της Επιτροπής της 8ης Δεκεμ¬ 
βρίου 2006, βάσει των οδηγιών των Ειδικών Υπηρεσιών 
και τις απαιτήσεις των πράξεων. 

Δεδομένου δε ότι, στο πλαίσιο της εμπροσθοβαρούς 
υλοποίησης δράσεων του ΕΚΤ, η πράξη «Προώθηση 
της Απασχόλησης μέσω Προγραμμάτων Κοινωφελούς 
Χαρακτήρα » πρόκειται να ενταχθεί στο νέο Ε.Π. «Ανά¬ 
πτυξη Ανθρώπινου Δυναμικού, Εκπαίδευση και Δια Βίου 
Μάθηση» της Προγραμματικής Περιόδου 2014-2020 μόλις 
αυτό εγκριθεί, ο Δικαιούχος οφείλει να τηρεί στοιχεία 
σε σχέση με τα χαρακτηριστικά των ωφελούμενων με 
τους οποίους συνεργάζεται στο πλαίσιο της δράσης, 
όπως αυτά καθορίζονται στα παραρτήματα των κανο¬ 
νισμών 1303/2013 και 1304/2013. 

Αρθρο 11 

Έλεγχος και Παρακολούθηση 

11.1 Γενικά. 

Προκειμένου να διασφαλιστεί η αποτελεσματικότητα 
και η ορθή εφαρμογή της πράξης, τα αρμόδια όργανα 
σύμφωνα με το θεσμικό πλαίσιο που διέπει το ΕΣΠΑ, 
λαμβάνουν τα αναγκαία μέτρα με σκοπό: 

• τη χρηστή και αποτελεσματική διαχείριση των Πό¬ 
ρων, 

• την τήρηση των εθνικών και κοινοτικών διατάξεων, 

• την ορθή υλοποίηση του φυσικού αντικειμένου, σύμ¬ 
φωνα με την απόφαση ένταξης της πράξης, 

• την επιλεξιμότητα των δαπανών των δράσεων και 
την αιτιολόγησή τους, 

• την πρόληψη ή την διαπίστωση τυχόν παραβάσεων 
και την επιβολή κυρώσεων, 

• την ανάκτηση τυχόν αχρεωστήτως καταβληθέντων 
ποσών μετά τη διαπίστωση σχετικής παράβασης, 

• την εξασφάλιση επαρκούς διαδρομής ελέγχου. 

11.2 Επίπεδο - είδος ελέγχου και αρμόδια όργανα 

Ο έλεγχος συνίσταται στην εξέταση της ποιότητας 
του παρεχόμενου έργου και στην ορθή οικονομική δια¬ 
χείριση, σύμφωνα με τις ισχύουσες κοινοτικές και εθνι¬ 
κές διατάξεις και αφορά σε: 

1. Διοικητικές ή/και Επιτόπιες Επαληθεύσεις επί μέρους 
πράξεων που διενεργούνται από τη Διαχειριστική Αρχή. 

2. Επιθεωρήσεις, οι οποίες διενεργούνται από την 
Αρχή Πιστοποίησης ή υπό την ευθύνη της στη Διαχει¬ 
ριστική Αρχή, στον δικαιούχο συγχρηματοδοτούμενων 
πράξεων, στον ΟΑΕΔ καθώς και στους επιβλέποντες 
φορείς της πράξης. 

Θ.Έλεγχο της ουσιαστικής λειτουργίας του συστήμα¬ 
τος διαχείρισης και ελέγχου του Ε.Π. ο οποίος διενερ- 
γείται από την Αρχή Ελέγχου. 

4. Ελέγχους ελεγκτικών οργάνων της Ευρωπαϊκής 
Επιτροπής. 

Επίσης ελέγχεται: 

Η εναρμόνιση της δράσης με τους στόχους του Επι¬ 
χειρησιακού Προγράμματος, με τους στόχους του ΕΣΠΑ 
και με τις διατάξεις των Κανονισμών, των σχετικών με 
την αποστολή των διαρθρωτικών ταμείων. 

Η καλή δημοσιονομική διαχείριση, η οποία μεταξύ άλ¬ 
λων περιλαμβάνει την δικαιολόγηση και τη λογιστική 
καταγραφή των δαπανών, την τήρηση της ισχύουσας 
φορολογικής νομοθεσίας και τη διαχείριση σύμφωνα 
με τις αρχές της οικονομίας και της χρηστής δημοσι¬ 
ονομικής διαχείρισης. 

Στο πλαίσιο υλοποίησης της Πράξης «ΠΡΟΩΘΗΣΗ ΤΗΣ 
ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ 
ΧΑΡΑΚΤΗΡΑ», έλεγχοι μπορούν να διενεργούνται και 
από τον ΟΑΕΔ, προς τους επιβλέποντες φορείς, για 
την πιστοποίηση της απασχόλησης των ωφελουμένων 
και την ορθή καταβολή του μισθολογικού και μη μισθο- 
λογικού κόστους. Εφόσον ολοκληρωθεί ο έλεγχος, τα 
ελεγκτικά όργανα του ΟΑΕΔ, συντάσσουν έκθεση ελέγ¬ 
χου η οποία διαβιβάζεται στον δικαιούχο, προκειμένου 
να εκδώσει τις σχετικές διοικητικές πράξεις. 

Προς τους Εμπλεκόμενους φορείς 

• Διοικητικές και επιτόπιες Επαληθεύσεις, που διενερ- 
γούνται από τη Διαχειριστική Αρχή. 

• Επιθεωρήσεις που διενεργούνται από την Αρχή Πι¬ 
στοποίησης. 

•Έλεγχοι, οι οποίοι διενεργούνται από την Αρχή Ελέγ¬ 
χου (ΕΔΕΑ), σύμφωνα με τα οριζόμενα στο Ν. 3614/2007, 
όπως αυτός ισχύει και με το ευρύτερο θεσμικό πλαίσιο 
του ΕΣΠΑ. 

• Έλεγχοι, οι οποίοι διενεργούνται από τα αρμόδια 
όργανα της ΕΈ. Οι επιτόπιες επαληθεύσεις, καθώς και 
οι έλεγχοι, συνίστανται στην επαλήθευση της παράδο¬ 
σης των συγχρηματοδοτούμενων υπηρεσιών και της 
πραγματοποίησης των δαπανών που δηλώνουν οι Δικαι¬ 
ούχοι, σύμφωνα με τους όρους της απόφασης ένταξης, 
του συμφώνου αποδοχής όρων της απόφασης ένταξης, 
καθώς και της συμμόρφωσής του με τους εθνικούς και 
κοινοτικούς κανόνες καθ'όλη την περίοδο υλοποίησης 
και βασίζονται: 

• Στην με αριθμό 14053/ΕΥΣ1749 (ΦΕΚ 540/Β/27.03.2008) 
Υπουργική απόφαση του Υπουργού Οικονομίας και Οι¬ 
κονομικών με θέμα «Υπουργική απόφαση συστήματος 
διαχείρισης», όπως τροποποιήθηκε και ισχύει. 

• Στην παρούσα Κοινή Υπουργική Απόφαση. 

• Στην καλή δημοσιονομική διαχείριση, η οποία μετα¬ 
ξύ άλλων περιλαμβάνει την αιτιολόγηση, τη λογιστική 


καταγραφή των δαπανών και την τήρηση των φορολο¬ 
γικών νόμων, σύμφωνα με τις αρχές της οικονομίας και 
της χρηστής δημοσιονομικής διαχείρισης. 

Σε όλα τα επίπεδα από τον Δικαιούχο, τους λοιπούς 
Εμπλεκόμενους φορείς την αρμόδια Ειδική Υπηρεσία 
Διαχείρισης μέχρι και την Αρχή Πιστοποίησης πρέπει να 
ελέγχονται, να τηρούνται παραστατικά στοιχεία και να 
καταχωρούνται λογιστικές εγγραφές της πράξης που 
χρηματοδοτείται από το Ευρωπαϊκό Κοινωνικό Ταμείο. 

11.3 Διαδρομή του Ελέγχου 

Για κάθε συγχρηματοδοτούμενη πράξη απαιτείται ο 
καθορισμός διαδικασιών για τη διασφάλιση της τήρησης 
όλων των εγγράφων σχετικά με τις δαπάνες και τους 
λογιστικούς ελέγχους που απαιτούνται για τη διασφά¬ 
λιση επαρκούς διαδρομής ελέγχου. Η διαδρομή ελέγχου 
θεωρείται επαρκής εφόσον πληρούνται τα ακόλουθα 
κριτήρια: 

α) Η συμφωνία μεταξύ των συνολικών ποσών που πι¬ 
στοποιούνται στην Επιτροπή και των αναλυτικών λογι¬ 
στικών εγγράφων και δικαιολογητικών που τηρούνται 
από την αρχή πιστοποίησης, των αρμόδιων Ειδικών Υπη¬ 
ρεσιών, τους ενδιάμεσους φορείς και τους δικαιούχους. 
Οι λογιστικές καταχωρήσεις πρέπει να παρέχουν αναλυ¬ 
τικές πληροφορίες για τις δαπάνες που πραγματοποίη¬ 
σαν οι Δικαιούχοι. Προς τούτο, πρέπει να περιλαμβάνουν 
την ημερομηνία καταχώρισης, το ποσό κάθε κονδυλίου 
της δαπάνης, τον προσδιορισμό των δικαιολογητικών 
εγγράφων, την ημερομηνία και μέθοδο της πληρωμής 
και να αποδεικνύονται από τα αναγκαία παραστατικά 
(π.χ. τιμολόγια), τα οποία θα επισυνάπτονται. 

β) Η επαλήθευση της καταβολής της δημόσιας συνει¬ 
σφοράς στους Δικαιούχους. 

γ) Η επαλήθευση της εφαρμογής των κριτηρίων επι¬ 
λογής που καθορίζονται από την Επιτροπή Παρακο¬ 
λούθησης. 

δ) Η ύπαρξη, για κάθε πράξη, κατά περίπτωση, των 
τεχνικών προδιαγραφών και του σχεδίου χρηματοδότη¬ 
σης, εγγράφων, σχετικά με την έγκριση επιχορήγησης, 
εγγράφων για τις διαδικασίες δημοσίων συμβάσεων, 
εκθέσεων προόδου και εκθέσεων σχετικά με τις επα¬ 
ληθεύσεις και τους ελέγχους που πραγματοποιήθηκαν. 

Αρθρο 12 

Τήρηση Κανόνων Πληροφόρησης και Δημοσιότητας 

Όλοι οι εμπλεκόμενοι φορείς της πράξης θα πρέπει 
να τηρούν τους κανόνες πληροφόρησης και επικοινω¬ 
νίας όπως αυτοί καθορίζονται στον Καν. (ΕΚ) 1828/2006 
της προγραμματικής περιόδου 2007-2013 και στον Καν. 
(ΕΕ) 1303/2013 (άρθρο 115-17 και Παράρτημα XII) της 
Προγραμματικής Περιόδου 2014-2020 και τις διατάξεις 
εφαρμογής του Επιχειρησιακού Προγράμματος «Ανά¬ 
πτυξη Ανθρώπινου Δυναμικού» 2007-2013. 

Παράλληλα θα πρέπει να τηρούνται οι απαιτήσεις του 
Ν.2472/1997 και τα όσα ορίζονται από τις αποφάσεις της 
Αρχής Προστασίας Δεδομένων Προσωπικού Χαρακτήρα, 
προκειμένου αφενός να τηρούνται οι απαιτήσεις της 
εθνικής νομοθεσίας για την προστασία του ατόμου από 
την επεξεργασία δεδομένων προσωπικού χαρακτήρα, 
αφετέρου να είναι δυνατή η επεξεργασία και χρήση 

προσωπικών δεδομένων σύμφωνα με τις απαιτήσεις 
των Καν.1303/2013 και 1304/2013. Στο πλαίσιο αυτό ο 
Δικαιούχος σε συνεργασία με την Διαχειριστική Αρχή 
του Ε.Π., επιμελούνται τρόπους κωδικοποίησης της δη¬ 
μοσιοποίησης των ωφελουμένων. 

Όλοι οι εμπλεκόμενοι φορείς αποτελούν ουσιαστικούς 
συντελεστές διάχυσης της πληροφόρησης στα κοινά- 
στόχος που απευθύνονται και, υπό την έννοια αυτή, δύ- 
νανται να χρησιμοποιούν, ορθολογικά, κάθε πρόσφορο 
μέσο επικοινωνίας που θα συμβάλλει στη διαφάνεια και 
στη διάχυση λεπτομερών πληροφοριών. 


Η παρούσα κοινή υπουργική απόφαση ισχύει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΥΠΟΥΡΓΟΣ ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΑΡΓΥΡΙΟΣ ΝΤΙΝΟΠΟΥΛΟΣ 


Άρθρο 13 
Τελικές Διατάξεις 

Στις προσκλήσεις εκδήλωσης ενδιαφέροντος που 
εκδίδονται σύμφωνα με τις διατάξεις της παρούσας, 
εξειδικεύεται ή/και ορίζεται οτιδήποτε δεν αναφέρεται 
στους όρους της παρούσας, στη βάση της εθνικής και 
κοινοτικής νομοθεσίας. 


ΑΝΑΠΤΥΞΗΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ 


ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 


ΚΩΝΣΤΑΝΤΙΝΟΣ ΣΚΡΕΚΑΣ ΑΝΔΡΕΑΣ ΛΟΒΕΡΔΟΣ 


ΥΦΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 


ΥΦΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 


ΠΑΡΑΣΚΕΥΗ ΧΡΙΣΤΟΦΙΛΟΠΟΥΛΟΥ ΙΩΑΝΝΗΣ ΠΛΑΚΙΩΤΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 ί για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσι'ες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.= 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.θΐ.ςι - ) 


Ηλεκτρονική Διεύθυνση: Ιι11ρ=//νννννν.θ1.9ΐ· - ο-πιαϊΙ; ννββιπ33ΐθΐ·.θΙ@θ1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































